‘ทิสโก้’ชี้หุ้นจีนถูกยังลุยได้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

จังหวะเหมาะหยวนลอยค่าเงิน ตั้งกองใหม่ขายขอกำไร15%
โพสต์ทูเดย์ — บลจ.ทิสโก้ เกาะกระแสจีนยังโตเด่น ส่งกองทุนทาร์เก็ตฟันด์เป้ากำไร 15% ชี้จังหวะลอยค่าเงินหยวนหนุนหุ้นจีนเข้าเป้าเร็วขึ้น
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน ทิสโก้ เปิดเผยว่า บลจ.ทิสโก้ เตรียมเปิดขายกองทุนเปิด ทิสโก้ ไชนา ทริกเกอร์ 15% อายุโครงการประมาณ 1 ปี มูลค่าโครงการ 1,000 ล้านบาท โดยจะเสนอขายครั้งแรก (ไอพีโอ) ประมาณวันที่ 23 มิ.ย.–2 ก.ค. 2553 โดยขณะนี้อยู่ระหว่างการพิจารณาคำขออนุมัติจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
กองทุนจะเน้นลงทุนในหน่วยลงทุนของกองทุน Lyxor ETF China Enterprise (HSCEI) ซึ่งเป็นกองทุนรวมอีทีเอฟ (Exchange Traded Fund) ประเภทกองทุนรวมเพื่อผู้ลงทุนทั่วไป ที่จดทะเบียนซื้อขายในตลาดหลักทรัพย์สิงคโปร์ มีนโยบายการลงทุนในตราสารแห่งทุนเพื่อให้ได้รับผลตอบแทนใกล้เคียงกับผลตอบแทนของดัชนี Hang Seng China Enterprises 
บริษัทจัดการสามารถจะเลิกโครงการก่อนครบกำหนดอายุ หากหน่วยลงทุนมีมูลค่ามากกว่าหรือเท่ากับ 11.50 บาท ณ วันทำการใดก่อนวันครบอายุ
“เศรษฐกิจจีนตั้งแต่ต้นปีที่ผ่านมาขยายตัวโดดเด่นเมื่อเทียบประเทศอื่นๆ ทั่วโลก แม้ช่วงที่ผ่านมารัฐบาลจีนจะออกมาตรการเพื่อชะลอความร้อนแรงทางเศรษฐกิจและป้องกันปัญหาฟองสบู่ในภาคอสังหาริมทรัพย์ ประกอบกับความกังวลรัฐบาลจีนอาจขึ้นดอกเบี้ยเร็วเพื่อคุมเงินเฟ้อ ทำให้หุ้นจีนปรับตัวลงมาจนอัตราส่วนราคาตลาดต่อกำไรหรือพีอีต่ำเพียง 910 เท่า ซึ่งต่ำกว่าค่าเฉลี่ยในอดีตมาก” นายธีรนาถ กล่าว
นอกจากนี้ การขยายตัวทางเศรษฐกิจที่มั่นคงและคาดกันว่าจีนอาจจำเป็นต้องปล่อยให้ค่าเงินของหยวนลอยตัวขึ้นมาบ้าง จากการมองว่าวิกฤตยุโรปเริ่มลดลงและจีนไม่จำเป็นต้องพึ่งส่งออกแล้ว จึงเป็นปัจจัยบวกทำให้นักลงทุนเริ่มกลับมาสนใจที่จะเข้าไปลงทุนในหุ้นบริษัทจีนมากขึ้น อาจทำให้กองทุนถึงเป้าเร็วขึ้น
“การส่งสัญญาณลอยค่าเงินหยวนยังทำให้สินทรัพย์เสี่ยงอื่นๆ เช่น หุ้น น้ำมัน ปรับตัวรับข่าว”